Адмоўна характарызуецца працоўная міграцыя: "Даўней не было звычаю пасылаць людзей у далёкія краі зарабляць грошы, бо кожны пан меў дукаты ў скарбонцы, і ў сялян было больш талераў, плацілі падаткі, мелі ўсяго ўдосыць і жылі спакойна" [7, с. 278]. Завоз сялян з унутраных губерняў Расеі шляхціц Завальня лічыць згубнай – расейскія сяляне ("асташкоўцы", "асташы") экстэнсіўна эксплуатуюць прыродныя рэсурсы Беларусі, да таго ж яны спрычыняюцца да маральнай дэградацыі і п'янства мясцовага насельніцтва. Адмоўна характарызуецца і практыка выпраўлення беларускіх сялян на заробак – гэта пазбаўляе сельскую гаспадарку працоўнай сілы, што падрывае эканоміку вясковых сем'яў.